Namangandagi maktabda ayol va o'qituvchilar o'rtasida janjal yuz berdi — video

Namangan viloyati Davlatobod tumanidagi 54-maktabda ayol va o'qituvchilar o'rtasida janjal yuz berdi. Viloyat Ichki ishlar bishqarmasi holat yuzasidan munosabat bildirdi.
Ma'lum qilinishicha, 19 aprel kuni kuni tuman Ichki ishlar bo'limi Navbatchilik qismiga tumandagi 54-maktab o'qituvchisi 102 raqami orqali maktabda janjal bo'layotgani haqida xabar bergan.
Hodisa joyiga hudud profilaktika inspektori yetib borib, maktab o'qituvchilari va ayol o'rtasida yuzaga kelgan tushunmovchilikni bartaraf qilgan va zaruriy hujjatlarni rasmiylashtirgan. Ayni vaqtda holat yuzasidan surishtiruv ishlari davom ettirilmoqda.

Viloyati xalq ta'limi boshqarmasi axborot xizmatining ma'lumotiga ko'ra, mazkur holat Davlatobod tuman xalq ta'limi bo'limi tomonidan o'rganilgan. “Fuqaro Nigoraxon Mamadalieva bo'lib o'tgan voqea yuzasidan afsusdaligi, ta'lim muassasasi rahbariyati va o'qituvchilardan uzr so'ragani, hech qanday adovati yo'qligi hamda holat kelgusida qayta takrorlanmasligini o'z tushuntirish xatida keltirganligi bildiriladi”, deyiladi xabarda.
Avvalroq Termiz davlat universitetida talabalar mushtlashgani xabar qilingandi. Shuningdek, Buxoro shahar hokimligi oldida o'quvchilar o'rtasidagi ommaviy janjal yuzasidan rasmiy izoh berilgan.